**Likumprojekta „Grozījumi Sociālo pakalpojumu un sociālās palīdzības likumā”**

**tiesību akta projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Sociālo pakalpojumu un sociālās palīdzības likumā” izstrādāts, lai noteiktu, ka sociālās rehabilitācijas pakalpojumi ir pieejami arī civilajiem ekspertiem pēc viņu dalības starptautiskajā misijā un operācijā. Par civiliem ekspertiem likumprojekta izpratnē ir uzskatamas Starptautiskās palīdzības likuma 1. panta 10. punktā norādītās fiziskās personas |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas dalība ar civilajiem ekspertiem Eiropas drošības un sadarbības organizācijas (EDSO) vadītajā Speciālajā novērošanas misijā Ukrainā, kas tika izveidota un uzsāka savu darbību 2014. gada 21. martā, ir aktualizējusi jautājumu par civilo ekspertu sociālajām garantijām, tajā skaitā sociālo rehabilitāciju pēc atgriešanās no dalības misijā.Pašlaik Latvija šajā misijā piedalās ar 8 civilajiem ekspertiem, no kuriem lielākā daļa izvietota misijas austrumu reģionā - Luganskas un Doņeckas apgabalos. Drošības situācija šajos austrumu reģionos ir sarežģīta un civilie eksperti savus dienesta uzdevumus veic paaugstināta drošības riska apstākļos. Pašreiz spēkā esošais tiesiskais regulējums paredz, ka sociālās rehabilitācijas pakalpojumi pēc dalības starptautiskajā operācijā ir pieejami Nacionālo bruņoto spēku karavīriem un Iekšlietu ministrijas sistēmas iestāžu amatpersonām ar speciālajām dienesta pakāpēm, taču šādas garantijas nav noteiktas civilajiem ekspertiem, kas piedalās starptautiskajās misijās un operācijās.Patlaban Nacionālo bruņoto spēku karavīru desmit dienu rehabilitācija pēc dalības starptautiskajās operācijās notiek ar Sociālās integrācijas valsts aģentūras atbalstu Aizsardzības ministrijai piešķirto valsts budžeta līdzekļu ietvaros. Savukārt pamatojoties uz Iekšlietu ministrijas sniegto informāciju Iekšlietu ministrijas sistēmas iestāžu amatpersonām pēcmisiju rehabilitācijas iespējas par valsts budžeta līdzekļiem netiek nodrošinātas. Lai ieviestu sociālo rehabilitāciju civilajiem ekspertiem pēc atgriešanās no dalības misijās un operācijās ar paaugstinātu apdraudējumu un drošības risku, ir izstrādāti grozījumi Sociālo pakalpojumu un palīdzības likumā, paredzot Sociālās integrācijas valsts aģentūru kā atbildīgo institūciju, kas sniedz sociālās rehabilitācijas pakalpojumus. Minētos grozījumus papildinās grozījumi Starptautiskās palīdzības likumā, nosakot tiesības civilajiem ekspertiem saņemt sociālās rehabilitācijas atbalstu. Tādējādi tiks nodrošināts, ka līdzšinējā kārtība un mehānisms, kādā tiek sniegti sociālās rehabilitācijas pakalpojumi militārpersonām un iekšlietu sistēmas amatpersonām ar speciālajām dienesta pakāpēm pēc atgriešanās no misijas, attieksies arī uz civilajiem ekspertiem, kuri atgriezušies no starptautisko misiju un operāciju rajoniem, kuros ir paaugstināts apdraudējums. Paaugstināta apdraudējuma statusu misijai un operācijai noteiks Ministru Kabineta noteiktajā kārtībā.  |
| 3. | Projekta izstrādē iesaistītās institūcijas | Projekts izstrādāts sadarbībā ar Ārlietu ministriju. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Civilie eksperti, kuri piedalās starptautiskajās operācijās.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus, kas saistīti ar sociālās rehabilitācijas pakalpojumu sniegšanu, sedz civilā eksperta nosūtošā institūcija piešķirtā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izdot Ministru kabineta noteikumus, kas nosaka kārtību, kādā civilajam ekspertam sedz rehabilitācijas izdevumus pēc viņa atgriešanās no misijas. |
| 2. | Atbildīgā institūcija | Aizsardzības ministrija. |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija, Aizsardzības ministrija, Labklājības ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Veicamās funkcijas un uzdevumi netiek paplašināti vai sašaurināti.  |
| 3. | Cita informācija | Nav |

 *Anotācijas V un VI sadaļa – projekts šīs jomas neskar.*

 Aizsardzības ministrs R.Bergmanis

 Vīza: Valsts sekretārs J.Garisons

14.04.2016 11:25

834

J.Pavlovičs

tālr:7335285; fakss 67335130

Jevgenijs.Pavlovics@mod.gov.lv